b'\n_START_ARTICLE_\n\xc5\xbdupnija Tolmin\n_START_SECTION_\nZgodovina\n_START_PARAGRAPH_\n\xc5\xbdupnija je bila od njenega za\xc4\x8detka v 9./10. stoletju do leta 1297 patriarhova lastni\xc5\xa1ka \xc5\xbeupnija, saj je tu bil od sredine 11. stol. pa do 15. stol. letni sede\xc5\xbe (Curia minor) Oglejskih patriarhov. \xc5\xbdupnija je bila v \xc4\x8dasu od 1297 do 1782 v sklopu Tolminskega arhidiakonata (arhidiakonata in montibus) pod upravo \xc4\x8cedadskega kapitlja, zatem pod Gori\xc5\xa1ko nad\xc5\xa1kofijo, ki je bila ustanovljena ob razpustitvi Oglejskega patriarhata 1750. Kot (nad)\xc5\xbeupnija in sede\xc5\xbe dekanije je bila do leta 1947 pod Gori\xc5\xa1ko nad\xc5\xa1kofijo, z vzpostavitvijo Apostolske administrature za Slovensko Primorje v Novi Gorici je postala njen sestavni del do leta 1977, ko je bila pripojena ponovno ustanovljeni in pove\xc4\x8dani Koprski \xc5\xa1kofiji.'